Πρόταση ΑΠΟΦΑΣΗΥ ΤΟΥ ΣΥΜΒΟΥΛΙΟΥ σχετικά με την κοινοτική θέση στο πλαίσιο του Συμβουλίου Σύνδεσης όσον αφορά τη συμμετοχή της Ουγγαρίας στο κοινοτικό πρόγραμμα Fiscalis

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

1. Εισαγωγή

Σύμφωνα με το άρθρο 7 της απόφασης 888/98/EΚ [1] του Ευρωπαϊκού Κοινοβουλίου και του Συμβουλίου, το τρέχον πρόγραμμα Fiscalis μπορεί να ανοίξει για τις υποψήφιες χώρες της Κεντρικής και Ανατολικής Ευρώπης (ΧΚΑΕ) και την Κύπρο. Στη διάταξη αυτή δεν γίνεται μνεία για τη Μάλτα και την Τουρκία.

[1] ΕΕ L 126 της 28.04.98, σ. 1

Νωρίτερα, το Ευρωπαϊκό Συμβούλιο υπογράμμιζε, κατά τη συνεδρίασή του στο Λουξεμβούργο (Δεκέμβριος 1997), τη σημασία που έχει η συμμετοχή των υποψήφιων χωρών σε κοινοτικά προγράμματα στο πλαίσιο της προενταξιακής στρατηγικής, ως μέσο εξοικείωσής τους με τις μεθόδους εργασίας και τις διαδικασίες της Κοινότητας. Το Ευρωπαϊκό Συμβούλιο του Ελσίνκι επιβεβαίωσε, τον Δεκέμβριο του 1999, τη διαδικασία διεύρυνσης που είχε εγκαινιαστεί στο Λουξεμβούργο. Το Συμβούλιο επιβεβαίωσε την ενισχυμένη προενταξιακή στρατηγική που καθορίστηκε το 1997, της οποίας σημαντική πτυχή αποτελεί η συμμετοχή των 13 υποψήφιων κρατών σε κοινοτικά προγράμματα.

Όσον αφορά τις δέκα υποψήφιες χώρες της Κεντρικής και Ανατολικής Ευρώπης (ΧΚΑΕ), η συμμετοχή στα κοινοτικά προγράμματα προβλέπεται στις αντίστοιχες ευρωπαϊκές συμφωνίες με τις χώρες αυτές. Σύμφωνα με τις ευρωπαϊκές συμφωνίες, οι όροι και οι λεπτομέρειες συμμετοχής των εν λόγω χωρών καθορίζονται από τα αντίστοιχα Συμβούλια Σύνδεσης.

Εκτός από τα κοινοτικά προγράμματα, στα οποία οι υποψήφιες χώρες ήδη συμμετέχουν, τώρα προτείνεται να αποφασιστούν οι όροι και οι προϋποθέσεις για τη συμμετοχή της Βουλγαρίας, της Τσεχικής Δημοκρατίας, της Εσθονίας, της Ουγγαρίας, της Λετονίας, της Λιθουανίας, της Πολωνίας, της Ρουμανίας, της Σλοβακικής Δημοκρατίας και της Σλοβενίας στο κοινοτικό πρόγραμμα Fiscalis για την υπόλοιπη διάρκειά του, δηλαδή έως τις 31 Δεκεμβρίου 2002.

Οι γενικοί στόχοι του προγράμματος Fiscalis είναι:

* Να επιτρέψει στους υπαλλήλους να αποκτήσουν υψηλό επίπεδο κατανόησης της κοινοτικής νομοθεσίας, ιδίως στον τομέα της έμμεσης φορολογίας καθώς και της εφαρμογής της στα κράτη μέλη.

* Να εξασφαλίσει την αποδοτική, αποτελεσματική και εκτενή συνεργασία μεταξύ των κρατών μελών και μεταξύ αυτών και της Επιτροπής.

* Να εξασφαλίσει τη συνεχή βελτίωση των διοικητικών διαδικασιών προκειμένου να ληφθούν υπόψη οι ανάγκες των διοικήσεων και των φορολογουμένων μέσω της ανάπτυξης και της διάδοσης του διοικητικού κώδικα δεοντολογίας.

Ο στόχος του ανοίγματος του προγράμματος στις υποψήφιες χώρες θα συμβάλει περαιτέρω στην προετοιμασία τους για προσχώρηση ως κύριο χαρακτηριστικό της προενταξιακής στρατηγικής. Θα επιτρέψει επίσης στις χώρες αυτές να εξοικειωθούν με τις διαδικασίες και τις μεθόδους που χρησιμοποιούνται στο κοινοτικό αυτό πρόγραμμα.

2. Υποψήφιες χώρες της Κεντρικής και Ανατολικής Ευρώπης (ΧΚΑΕ)

Οι ευρωπαϊκές συμφωνίες με τις χώρες αυτές που τέθηκαν σε ισχύ σε διαφορετικές ημερομηνίες προβλέπουν τη συμμετοχή τους στα κοινοτικά προγράμματα σε ένα ευρύ φάσμα τομέων. Οι εν λόγω συμφωνίες προβλέπουν επίσης τη δυνατότητα επέκτασης της συμμετοχής αυτής σε άλλους τομείς των κοινοτικών δραστηριοτήτων, εφόσον θεωρηθεί ότι παρουσιάζουν αμοιβαίο ενδιαφέρον, κατά τρόπο ώστε να μπορούν να συμπεριληφθούν επίσης οι δραστηριότητες στον τομέα της εσωτερικής αγοράς.

Η διαδικασία λήψης απόφασης για τη συμμετοχή αυτή απαιτεί τη λήψη απόφασης από το Συμβούλιο Σύνδεσης για καθεμία από τις εν λόγω ευρωπαϊκές συμφωνίες, που καθορίζει τους όρους και τις προϋποθέσεις συμμετοχής.

Σύμφωνα με τις διατάξεις των ευρωπαϊκών συμφωνιών ή των προσθέτων πρωτοκόλλων τους σχετικά με τη συμμετοχή των χωρών αυτών στα κοινοτικά προγράμματα, οι τελευταίες θα καλύψουν το κόστος που προκύπτει από τη συμμετοχή τους.

Επ' αυτού, το Ευρωπαϊκό Συμβούλιο του Λουξεμβούργου υπέδειξε ότι οι υποψήφιες χώρες πρέπει να αυξήσουν σταθερά την χρηματοδοτική τους συνεισφορά, αλλά συμφώνησε ότι το Phare, εφόσον είναι αναγκαίος, θα συνεχίσει να χρηματοδοτεί εν μέρει τις οικονομικές συνεισφορές των χωρών αυτών. η ενίσχυση αυτή, εντούτοις, «θα παραμείνει στο περίπου 10% της χορήγησης Phare, μη περιλαμβανομένης της συμμετοχής στο πρόγραμμα-πλαίσιο έρευνας και ανάπτυξης». Το Ευρωπαϊκό Συμβούλιο δήλωσε επίσης ότι «Οι υποψήφιες χώρες θα πρέπει να μπορούν να συμμετάσχουν, ως παρατηρητές και για τα σημεία που τις αφορούν, στις διαχειριστικές επιτροπές που είναι υπεύθυνες για την παρακολούθηση των προγραμμάτων στα οποία συνεισφέρουν οικονομικά, δυνάμει συγκεκριμένων ρυθμίσεων που έχουν προσαρμοστεί στην εν λόγω περίπτωση».

Οι δέκα ΧΚΑΕ, ήτοι η Βουλγαρία, η Τσεχική Δημοκρατία, η Εσθονία, η Ουγγαρία, η Λετονία, η Λιθουανία, η Πολωνία, η Ρουμανία, η Σλοβακία και η Σλοβενία, επιβεβαίωσαν γραπτώς στην Επιτροπή την επιθυμία τους να συμμετάσχουν στο πρόγραμμα Fiscalis από το 2001, υπό τους όρους και τις προϋποθέσεις των συνημμένων σχεδίων αποφάσεων του συμβουλίου σύνδεσης, και να διαθέσουν τα απαραίτητα δημοσιονομικά κονδύλια, όπως υπολογίστηκαν από τις υπηρεσίες της Επιτροπής.

Τα κύρια σημεία που εθίγησαν στα εν λόγω σχέδια αποφάσεων μεταξύ της ΕΚ και των 10 προαναφερομένων χωρών αντιστοίχως που υιοθετούν τους όρους και τις προϋποθέσεις για τη συμμετοχή τους στο πρόγραμμα Fiscalis είναι τα ακόλουθα:

* οι προϋποθέσεις για την υποβολή, την αξιολόγηση και την επιλογή των αιτήσεων θα συμφωνούν όσο το δυνατόν περισσότερο με αυτές που ισχύουν για τα κράτη μέλη της Ένωσης

* οι ΧΚΑΕ θα συμβάλλουν χρηματοδοτικά στον κοινοτικό προϋπολογισμό του προγράμματος Οι ετήσιες οικονομικές συνεισφορές έχουν υπολογιστεί αφού έχει ληφθεί υπόψη η ευθυγράμμιση των προϋποθέσεων των ΧΚΑΕ όσο το δυνατόν περισσότερο με αυτές που ισχύουν στα κράτη μέλη. Η ετήσια συνεισφορά κάθε ΧΚΑΕ μπορεί να χρηματοδοτηθεί εν μέρει από τον προϋπολογισμό της και εν μέρει από την εθνική της χορήγηση του Phare, που δεν θα πρέπει να υπερβαίνει το προαναφερόμενο όριο του 10%

* οι υποψήφιες χώρες θα κληθούν ως παρατηρητές και για τα σημεία τα οποία τις αφορούν στις συνεδριάσεις της επιτροπής του προγράμματος

* οι χώρες αυτές θα συμμετέχουν στην παρακολούθηση της συμμετοχής τους στο πρόγραμμα

* οι αποφάσεις θα εφαρμοστούν κατά την υπόλοιπη διάρκεια του προγράμματος. Εντούτοις, εάν η Κοινότητα αποφασίσει να παρατείνει τη διάρκεια αυτή χωρίς ουσιαστικές αλλαγές του προγράμματος, οι αποφάσεις μπορούν επίσης να παραταθούν αναλόγως και αυτομάτως και εφόσον κανένα μέρος δεν τις καταγγείλει.

3. Συμπεράσματα

Η έγκριση των αποφάσεων του Συμβουλίου Σύνδεσης για τις δέκα ΧΚΑΕ, που επιτρέπουν στις υποψήφιες αυτές χώρες να συμμετάσχουν στο κοινοτικό πρόγραμμα Fiscalis από το 2001, θα τους δώσει την ευκαιρία να ενσωματώσουν ενεργά τις κοινοτικές πολιτικές στον τομέα αυτό, ως τμήμα της προενταξιακής στρατηγικής. Θα συμβάλει επίσης στην ενίσχυση των θεσμικών και διοικητικών ικανοτήτων τους ("Institution Building"). Έχει κατά συνέπεια μεγάλη πολιτική σημασία.

Προκειμένου να επιτραπεί η συμμετοχή της Βουλγαρίας, της Τσεχικής Δημοκρατίας, της Εσθονίας, της Ουγγαρίας, της Λετονίας, της Λιθουανίας, της Πολωνίας, της Ρουμανίας, της Σλοβακίας και της Σλοβενίας στο κοινοτικό πρόγραμμα Fiscalis από το 2001, το Συμβούλιο καλείται να λάβει την αντίστοιχη κοινοτική θέση στο πλαίσιο του Συμβουλίου Σύνδεσης, όπως αυτή ορίζεται στα δέκα συνημμένα σχέδια απόφασης του Συμβουλίου Σύνδεσης.

Πρόταση ΑΠΟΦΑΣΗΥ ΤΟΥ ΣΥΜΒΟΥΛΙΟΥ σχετικά με την κοινοτική θέση στο πλαίσιο του Συμβουλίου Σύνδεσης όσον αφορά τη συμμετοχή της Ουγγαρίας στο κοινοτικό πρόγραμμα Fiscalis

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 95 σε συνδυασμό με το άρθρο 300, παράγραφος 2, δεύτερο εδάφιο,

την πρόταση της Επιτροπής,

Εκτιμώντας τα εξής:

(1) Το πρόσθετο πρωτόκολλο [2] της Ευρωπαϊκής Συμφωνίας για τη θέσπιση σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Ουγγαρίας, αφετέρου, συνήφθη με απόφαση του Συμβουλίου και της Επιτροπής της 4ης Δεκεμβρίου 1995,

[2] ΕΕ L 317 της 30.12.1995, σ. 30

(2) Σύμφωνα με το άρθρο 1 του πρόσθετου πρωτοκόλλου, η Ουγγαρία μπορεί να συμμετέχει σε κοινοτικά προγράμματα πλαίσιο, ειδικά προγράμματα, έργα ή άλλες δράσεις που αφορούν ευρύ φάσμα τομέων. ότι προβλέπει επίσης την προσθήκη άλλων κοινοτικών δραστηριοτήτων στις ήδη απαριθμούμενες,

(3) Δυνάμει του άρθρου 2, οι όροι και οι προϋποθέσεις για τη συμμετοχή της Ουγγαρίας στις δραστηριότητες που αναφέρονται στο άρθρο 1 αποφασίζονται από το Συμβούλιο Σύνδεσης,

(4) Η απόφαση αριθ. 888/98/EΚ του Ευρωπαϊκού Κοινοβουλίου και του Συμβουλίου της 30ής Μαρτίου 1998 [3] σχετικά με την έγκριση κοινοτικού προγράμματος δράσης για τη βελτίωση των συστημάτων έμμεσης φορολογίας της εσωτερικής αγοράς (πρόγραμμα Fiscalis) προβλέπει στο άρθρο 7 ότι το εν λόγω πρόγραμμα θα είναι ανοικτό στη συμμετοχή των υποψηφίων χωρών της Κεντρικής και Ανατολικής Ευρώπης (ΧΚΑΕ), σύμφωνα με τους όρους που καθορίζονται στις ευρωπαϊκές συμφωνίες και τα πρόσθετα πρωτόκολλα όσον αφορά τη συμμετοχή σε κοινοτικά προγράμματα και στο βαθμό που η κοινοτική νομοθεσία επί της έμμεσης φορολογίας το επιτρέπει,

[3] ΕΕ L 126 της 28.04.98, σ. 1

AΠΟΦΑΣΙΖΕΙ:

Η θέση που θα λάβει η Κοινότητα στο πλαίσιο του Συμβουλίου Σύνδεσης που θεσπίστηκε από την Ευρωπαϊκή Συμφωνία μεταξύ των Ευρωπαϊκών Κοινοτήτων και των κρατών μελών τους, αφενός, και της Ουγγαρίας, αφετέρου, όσον αφορά τη συμμετοχή της Ουγγαρίας στο κοινοτικό πρόγραμμα Fiscalis, είναι αυτή που ορίζεται στο συνημμένο σχέδιο απόφασης του Συμβουλίου Σύνδεσης.

Έγινε στις Βρυξέλλες, στις

Για το Συμβούλιο

Ο Πρόεδρος

Απόφαση αριθ. .../2001 του Συμβουλίου Σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Ουγγαρίας, αφετέρου,

της ..........2001

για την έγκριση των όρων και των προϋποθέσεων της συμμετοχής της Ουγγαρίας στο κοινοτικό πρόγραμμα Fiscalis

Το συμβοΥλιο σΥνδεσης,

Έχοντας υπόψη:

την Ευρωπαϊκή Συμφωνία μεταξύ των Ευρωπαϊκών Κοινοτήτων και των κρατών μελών τους, αφενός, και της Ουγγαρίας, αφετέρου [4],

[4] ΕΕ L 347 της 31.12.93, σ. 2

το πρόσθετο πρωτόκολλο της Ευρωπαϊκής Συμφωνίας για τη θέσπιση σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Ουγγαρίας, αφετέρου, όσον αφορά τη συμμετοχή της Ουγγαρίας στα κοινοτικά προγράμματα, και ιδίως τα άρθρα 1 και 2 [5],

[5] ΕΕ L 317 της 30.12.95, σ. 30

Εκτιμώντας τα εξής:

(1) Σύμφωνα με το άρθρο 1 του εν λόγω πρόσθετου πρωτοκόλλου, η Ουγγαρία δύναται να συμμετέχει σε κοινοτικά προγράμματα πλαίσιο, ειδικά προγράμματα, έργα ή άλλες δράσεις που αφορούν ευρύ φάσμα τομέων.

(2) Προβλέπει επίσης ότι μπορούν να περιληφθούν και άλλοι τομείς κοινοτικών δραστηριοτήτων στους ήδη απαριθμούμενους.

(3) Σύμφωνα με το άρθρο 2 του εν λόγω πρόσθετου πρωτοκόλλου οι όροι και οι προϋποθέσεις για τη συμμετοχή της Ουγγαρίας στις δραστηριότητες που αναφέρονται στο άρθρο 1 αποφασίζονται από το Συμβούλιο Σύνδεσης,

AΠΟΦΑΣΙΖΕΙ:

Άρθρο 1

Η Ουγγαρία συμμετέχει στο ευρωπαϊκό κοινοτικό πρόγραμμα Fiscalis σύμφωνα με τους όρους και τις προϋποθέσεις που καθορίζονται στα παραρτήματα I και II τα οποία αποτελούν αναπόσπαστο μέρος της παρούσας απόφασης.

Άρθρο 2

Η παρούσα απόφαση ισχύει για την υπολειπόμενη διάρκεια του προγράμματος. Εντούτοις, σε περίπτωση που η Κοινότητα αποφασίσει να παρατείνει τη διάρκεια χωρίς ουσιαστική μεταβολή στο πλαίσιο του προγράμματος, η παρούσα απόφαση μπορεί επίσης να παραταθεί αντιστοίχως και αυτομάτως εφόσον δεν την καταγγείλει κανένα μέρος.

Άρθρο 3

Η παρούσα απόφαση αρχίζει να ισχύει την πρώτη ημέρα του μήνα μετά από την υιοθέτησή της από το Συμβούλιο Σύνδεσης.

Έγινε στις Βρυξέλλες, στις

Για το Συμβούλιο Σύνδεσης

Ο Πρόεδρος

ΠΑΡΑΡΤΗΜΑ Ι

οροι και προϋποθεσεισ για τη συμμετοχη τησ ουγγαριασ στο προγραμμα Fiscalis.

1. Όπως καθορίζεται στο άρθρο 7 της απόφασης αριθ. 888/98/EΚ [6] του Ευρωπαϊκού Κοινοβουλίου και του Συμβουλίου της 30ής Μαρτίου 1998 σχετικά με την έγκριση κοινοτικού προγράμματος δράσης για τη βελτίωση των συστημάτων έμμεσης φορολογίας της εσωτερικής αγοράς - πρόγραμμα FISCALIS (εφεξής «το Πρόγραμμα») - η συμμετοχή της Ουγγαρίας στο Πρόγραμμα θα είναι σύμφωνη με τις προϋποθέσεις που ορίζονται στην Ευρωπαϊκή Συμφωνία, στο πρόσθετο πρωτόκολλο και στο βαθμό που η κοινοτική νομοθεσία για την έμμεση φορολογία το επιτρέπει. Αναλόγως, η συμμετοχή της Ουγγαρίας στις δραστηριότητες του Προγράμματος υπόκειται στις ακόλουθες προϋποθέσεις:

[6] ΕΕ L 126 της 28.04.98, σ. 1

- Οι δραστηριότητες που προβλέπονται στο άρθρο 4 (συστήματα, εγχειρίδια και οδηγοί επικοινωνίας και ανταλλαγής πληροφοριών) θα επιτρέπονται στο βαθμό που οι κοινοτικές διατάξεις έμμεσης φορολογίας το καθιστούν δυνατό.

- Οι δραστηριότητες που προβλέπονται στο άρθρο 5 παράγραφος 1 (ανταλλαγές υπαλλήλων) και 2 (σεμινάρια) καθώς και αυτές που προβλέπονται στο άρθρο 6 (κοινή πρωτοβουλία κατάρτισης) θα επιτρέπονται υπό τις προϋποθέσεις που ορίζονται στα εν λόγω άρθρα.

- Οι δραστηριότητες που προβλέπονται στο άρθρο 5 παράγραφος 3 (πολυμερείς έλεγχοι) δεν επιτρέπονται εφόσον το κοινοτικό νομικό πλαίσιο [7] για τη συνεργασία στον εν λόγω τομέα ισχύουν μόνο για τις χώρες που είναι κράτη μέλη της ΕΕ.

[7] Οδηγία 77/799/EΟΚ και κανονισμός 218/92/EΟΚ

2. Οι όροι και οι προϋποθέσεις για την υποβολή, αξιολόγηση και επιλογή των αιτήσεων για σεμινάρια και ανταλλαγές σε σχέση με υπαλλήλους της Ουγγαρίας θα είναι οι ίδιες με αυτές που ισχύουν για τους υπαλλήλους των 15 εθνικών διοικήσεων των κρατών μελών της Ευρωπαϊκής Ένωσης.

3. Το παράρτημα II καθορίζει την οικονομική συνεισφορά στο γενικό προϋπολογισμό της Ευρωπαϊκής Ένωσης που η Ουγγαρία θα πρέπει να καταβάλλει στην αρχή κάθε οικονομικού έτους για να καλύψει το κόστος που προκύπτει από τη συμμετοχή της στο Πρόγραμμα, από το 2001 έως το 2002. Η επιτροπή σύνδεσης έχει το δικαίωμα να προσαρμόζει την εν λόγω συνεισφορά όταν κρίνεται απαραίτητο σύμφωνα με τις αρχές που ορίζονται στο άρθρο 108 παράγραφος 2 της Ευρωπαϊκής Συμφωνίας μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Ουγγαρίας, αφετέρου.

4. Εκπρόσωποι της Ουγγαρίας θα λαμβάνουν μέρος, ως παρατηρητές και για τα σημεία που τους αφορούν, στην μόνιμη επιτροπή διοικητικής συνεργασίας στον τομέα της έμμεσης φορολογίας που προβλέπεται στο άρθρο 11 παράγραφος 1 της απόφασης αριθ. 888/98/EΚ. Η Επιτροπή αυτή συνεδριάζει χωρίς την παρουσία των εκπροσώπων της Ουγγαρίας για τα υπόλοιπα σημεία, καθώς και κατά τη στιγμή της ψηφοφορίας.

5. Τα κράτη μέλη της Ευρωπαϊκής Ένωσης και η Ουγγαρία θα καταβάλουν κάθε προσπάθεια, στο πλαίσιο των υφιστάμενων διατάξεων, να διευκολύνουν την ελεύθερη κυκλοφορία και διαμονή όλων των επιλέξιμων προσώπων του Προγράμματος, που μετακινούνται μεταξύ της Ουγγαρίας και των κρατών μελών της ΕΕ προκειμένου να συμμετέχουν στις δραστηριότητες που καλύπτονται από την απόφαση.

6. Με την επιφύλαξη των αρμοδιοτήτων της Επιτροπής των Ευρωπαϊκών Κοινοτήτων και του Ελεγκτικού Συνεδρίου των Ευρωπαϊκών Κοινοτήτων σε σχέση με την παρακολούθηση και την αξιολόγηση του Προγράμματος δυνάμει της απόφασης που αφορά το Fiscalis, η συμμετοχή της Ουγγαρίας στο Πρόγραμμα θα παρακολουθείται συνεχώς σε βάση εταιρικής σχέσης, με τη συμμετοχή της Ουγγαρίας και της Επιτροπής. Η Ουγγαρία θα υποβάλει τις απαραίτητες εκθέσεις στην Επιτροπή και θα λαμβάνει μέρος σε άλλες συγκεκριμένες δραστηριότητες που ορίζονται από την Κοινότητα στο πλαίσιο αυτό.

7. Η γλώσσα που θα χρησιμοποιηθεί όσον αφορά τη διαδικασία αίτησης, τις συμβάσεις, τις εκθέσεις προς υποβολή και άλλες διοικητικές ρυθμίσεις του Προγράμματος, θα είναι μια από τις επίσημες γλώσσες της Ευρωπαϊκής Κοινότητας.

8. Η Κοινότητα και η Ουγγαρία μπορούν να σταματήσουν τις δραστηριότητες στο πλαίσιο της παρούσας συμφωνίας ανά πάσα στιγμή, μετά από έγγραφη ειδοποίηση 12 μηνών. Οι δραστηριότητες εν εξελίξει κατά τον τερματισμό, συνεχίζονται μέχρι την ολοκλήρωσή τους υπό τους όρους που καθορίζονται στην παρούσα συμφωνία.

ΠΑΡΑΡΤΗΜΑ ΙΙ

οικονομικη συνεισφορα τησ ουγγαριασ στο προγραμμα Fiscalis

1. Η οικονομική συνεισφορά της Ουγγαρίας θα προστίθεται στο ετησίως διαθέσιμο ποσό στο γενικό προϋπολογισμό της Ευρωπαϊκής Ένωσης για πιστώσεις ανάληψης υποχρεώσεων για την τήρηση των δημοσιονομικών υποχρεώσεων της Επιτροπής που προκύπτουν από τις εργασίες που θα γίνουν για την εφαρμογή, τη διαχείριση και τη λειτουργία του προγράμματος Fiscalis.

2. Η οικονομική συνεισφορά υπολογίστηκε με μέση ημερήσια αποζημίωση 146 ευρώ και μέσο όρο εξόδων ταξιδιού 695 ευρώ, που αντιπροσωπεύουν το κόστος από την συμμετοχή σε σεμινάρια και ανταλλαγές. Εκτιμάται, για τον υπολογισμό της οικονομικής συνεισφοράς, ότι η Ουγγαρία θα συμμετάσχει σε 15 σεμινάρια και 25 ανταλλαγές ως μέσο όρο δραστηριοτήτων ετησίως. Η οικονομική συνεισφορά μπορεί να αναπροσαρμοστεί στις αρχές κάθε έτους ώστε να ληφθεί υπόψη ο πραγματικός αριθμός των δραστηριοτήτων στις οποίες σχεδιάζει να συμμετάσχει η Ουγγαρία το εν λόγω έτος. Η αναπροσαρμογή πραγματοποιείται μέσω της απαιτούμενης αίτησης για καταβολή πόρων, που θα λάβει η Ουγγαρία από την Επιτροπή, όπως αναφέρεται στο σημείο 6 κατωτέρω.

3. Η συνεισφορά της Ουγγαρίας θα είναι 109.638 ευρώ για κάθε έτος συμμετοχής, εκτός αν καθορίζεται διαφορετικά στους όρους του σημείου 2. Από το ποσό αυτό, 7.173 ευρώ θα καλύπτουν συμπληρωματικό κόστος διοικητικής φύσεως σε σχέση με τη διαχείριση του Προγράμματος από την Επιτροπή που προκύπτει από τη συμμετοχή της Ουγγαρίας.

4. Η Ουγγαρία θα καταβάλει το συμπληρωματικό ετήσιο κόστος διοικητικής φύσεως που αναφέρεται στο σημείο 3 από τον εθνικό της προϋπολογισμό.

5. Η Ουγγαρία θα καταβάλει το 50% του εναπομένοντος ετήσιου κόστους της συμμετοχής της από τον εθνικό της προϋπολογισμό για το έτος 2001 60% για το έτος 2002.

Σύμφωνα με τις τακτικές ξεχωριστές διαδικασίες προγραμματισμού PHARE, το υπόλοιπο 50% θα καταβάλλεται από τις ετήσιες χορηγήσεις Phare της Ουγγαρίας - με την προϋπόθεση να είναι διαθέσιμες οι σχετικές δημοσιονομικές πιστώσεις για το έτος 2001. 40% για το έτος 2002. Οι απαιτούμενοι πόροι Phare θα μεταβιβασθούν στην Ουγγαρία μέσω ξεχωριστού Μνημονίου Χρηματοδότησης. Μαζί με το τμήμα που προέρχεται από τον κρατικό προϋπολογισμό της Ουγγαρίας, οι πόροι αυτοί θα αποτελέσουν την εθνική συνεισφορά της Ουγγαρίας, από την οποία θα προβαίνει σε πληρωμές ανταποκρινόμενη στις ετήσιες αιτήσεις πόρων από την Επιτροπή.

6. Ισχύει ο δημοσιονομικός κανονισμός που εφαρμόζεται για το γενικό προϋπολογισμό της Ευρωπαϊκής Ένωσης, ιδίως όσον αφορά τη διαχείριση της συνεισφοράς της Ουγγαρίας.

Με την έναρξη ισχύος της παρούσας απόφασης, η Επιτροπή θα αποστείλει στην Ουγγαρία μία ή περισσότερες αιτήσεις για καταβολή πόρων που αντιστοιχούν στη συνεισφορά της στο κόστος των δραστηριοτήτων του τρέχοντος έτους. Η συνεισφορά θα εκφράζεται σε ευρώ και θα καταβάλλεται σε τραπεζικό λογαριασμό ευρώ της Επιτροπής.

Η Ουγγαρία θα καταβάλει τη συνεισφορά της σύμφωνα με τις αιτήσεις για την καταβολή πόρων:

* για το μέρος που χρηματοδοτείται από τον εθνικό της προϋπολογισμό, το αργότερο τρεις μήνες μετά την αποστολή των αιτήσεων για την καταβολή πόρων.

* για το μέρος που χρηματοδοτείται από το Phare, το αργότερο 30 ημέρες μετά την καταβολή των αντίστοιχων πόρων στη χώρα.

Οποιαδήποτε καθυστέρηση της πληρωμής της συνεισφοράς θα επιφέρει καταβολή τόκων από την Ουγγαρία επί του οφειλομένου ποσού από την ημερομηνία λήξης της προθεσμίας. Το επιτόκιο αντιστοιχεί στο επιτόκιο που εφαρμόζεται από την Ευρωπαϊκή Κεντρική Τράπεζα, την ημερομηνία λήξης της προθεσμίας, για τις πράξεις σε ευρώ, επαυξημένο κατά 1,5 εκατοστιαίες μονάδες.

7. Οι ημερήσιες αποζημιώσεις ισχύουν για όλους τους συμμετέχοντες στο πρόγραμμα και καθορίζονται κατά χώρα από την Επιτροπή. Η Ουγγαρία θα λαμβάνει μια πρώτη προκαταβολή από την Επιτροπή στην αρχή του κάθε έτους. Μια δεύτερη προκαταβολή είναι δυνατόν να καταβάλλεται στα μέσα του έτους ανάλογα με την τρέχουσα συμμετοχή της Ουγγαρίας στις δραστηριότητες του προγράμματος και με την αναμενόμενη συμμετοχή μέχρι το τέλος του έτους. Το ενδιαφερόμενο τμήμα της Ουγγαρίας θα χρησιμοποιεί τις εν λόγω προκαταβολές για την πληρωμή των εισιτηρίων και των ημερησίων αποζημιώσεων για τους Ούγγρους συμμετέχοντες.

8. Οι δαπάνες ταξιδιού και οι ημερήσιες αποζημιώσεις των εκπροσώπων και των εμπειρογνωμόνων της Ουγγαρίας για την συμμετοχή τους ως παρατηρητές στις εργασίες της επιτροπής που αναφέρεται στο παράρτημα Ι, σημείο 4, επιστρέφονται από την Επιτροπή στην ίδια βάση όπως τα κράτη μέλη της Ευρωπαϊκής Ένωσης.

ΔΗΜΟΣΙΟΝΟΜΙΚΟ ΔΕΛΤΙΟ

1. Τιτλοσ τησ ενεργειασ

Άνοιγμα του κοινοτικού προγράμματος Fiscalis στην Ουγγαρία.

2. Σχετικο κονδυλιο του προϋπολογισμου

Έσοδα : 6091 Έσοδα προερχόμενα από τη συμμετοχή των υποψηφίων χωρών στα κοινοτικά προγράμματα

Δαπάνες : Β7-030 Οικονομική ενίσχυση στις συνδεδεμένες χώρες της Κεντρικής και Ανατολικής Ευρώπης

3. νομικη βαση

Συνθήκη για την ίδρυση της Ευρωπαϊκής Κοινότητας, και ιδίως το άρθρο 95, σε συνδυασμό με το άρθρο 300 παράγραφος 2, δεύτερο εδάφιο.

Πρόσθετο πρωτόκολλο [8] της Ευρωπαϊκής Συμφωνίας με την Ουγγαρία της 4ης Δεκεμβρίου 1995 για το άνοιγμα των κοινοτικών προγραμμάτων.

[8] ΕΕ L 317 της 30.12.95, σ. 30

Απόφαση αριθ. 888/98/EΚ [9] του Ευρωπαϊκού Κοινοβουλίου και του Συμβουλίου της 30ής Μαρτίου 1998 σχετικά με την έγκριση κοινοτικού προγράμματος δράσης για τη βελτίωση των συστημάτων έμμεσης φορολογίας της εσωτερικής αγοράς.

[9] ΕΕ L 126 της 28.04.98, σ. 1

4. Περιγραφη τησ ενεργειασ

4.1 Γενικός στόχος

1. Να επιτρέψει στους υπαλλήλους να αποκτήσουν υψηλό επίπεδο κατανόησης της κοινοτικής νομοθεσίας, ιδίως στον τομέα της έμμεσης φορολογίας καθώς και της εφαρμογής της στα κράτη μέλη.

2. Να εξασφαλίσει αποδοτική, αποτελεσματική και εκτενή συνεργασία μεταξύ των κρατών μελών και μεταξύ αυτών και της Επιτροπής.

3. Να εξασφαλίσει τη συνεχή βελτίωση των διοικητικών διαδικασιών προκειμένου να ληφθούν υπόψη οι ανάγκες των διοικήσεων και των φορολογουμένων μέσω της ανάπτυξης και της διάδοσης διοικητικού κώδικα δεοντολογίας.

4. Η συμμετοχή της Ουγγαρίας στο κοινοτικό πρόγραμμα Fiscalis θα συμβάλει περαιτέρω στην προετοιμασία για προσχώρηση ως βασικό χαρακτηριστικό της ενισχυμένης προενταξιακής στρατηγικής. Θα επιτρέψει επίσης στην Ουγγαρία να εξοικειωθεί με τις διαδικασίες και τις μεθόδους που χρησιμοποιούνται στο εν λόγω κοινοτικό πρόγραμμα.

5. Η διαδικασία λήψης απόφασης για τη συμμετοχή αυτή απαιτεί απόφαση του Συμβουλίου Σύνδεσης της Ευρωπαϊκής Συμφωνίας. Η απόφαση αυτή καθορίζει τους όρους και τις προϋποθέσεις για τη συμμετοχή αυτή.

6. Το πρόσθετο πρωτόκολλο της Ευρωπαϊκής Συμφωνίας με την Ουγγαρία της 4ης Δεκεμβρίου 1995, προβλέπει τη συμμετοχή της Ουγγαρίας στα κοινοτικά προγράμματα που ασχολούνται με ένα ευρύ φάσμα τομέων. Αφού προβλέπει επίσης την προσθήκη άλλων κοινοτικών τομέων, μπορούν να περιληφθούν και οι δραστηριότητες στον τομέα της εσωτερικής αγοράς.

4.2 Καλυπτόμενη περίοδος και ρυθμίσεις ανανέωσης

Από την έναρξη ισχύος της παρούσας απόφασης μέχρι το τέλος του εν λόγω κοινοτικού προγράμματος, ήτοι 31.12.2002.

5. Καταταξη των δαπανων και των εσοδων

5.1 Μη υποχρεωτικές δαπάνες

5.2 Διαχωριζόμενες πιστώσεις

5.3 Είδος των εσόδων

Εφόσον η πρώτη παράγραφος του άρθρου 3 του πρόσθετου πρωτοκόλλου ορίζει ότι η ίδια η Ουγγαρία θα καλύψει το κόστος της συμμετοχής της, η Ουγγαρία θα κληθεί να μεταφέρει τη συνεισφορά της στο κονδύλι 6091 των εσόδων του προϋπολογισμού της ΕΕ. Eντούτοις, αφού η Κοινότητα μπορεί να συμπληρώσει τη συνεισφορά της Ουγγαρίας (μέσω του εθνικού προγράμματος PHARE), η Ουγγαρία θα συνεισφέρει μόνον εν μέρει από τον εθνικό της προϋπολογισμό. Tο υπόλοιπο της συνεισφοράς θα καλυφθεί από τον προϋπολογισμό του εθνικού προγράμματος Phare για τη χώρα αυτή. Οι απαιτούμενοι πόροι Phare θα καλυφθούν από το κεφάλαιο Β7-030 και θα μεταβιβαστούν στην Ουγγαρία με ξεχωριστό χρηματοδοτικό μνημόνιο. Οι πόροι αυτοί, μαζί με τους πόρους από τον εθνικό προϋπολογισμό θα αποτελούν την εθνική συνεισφορά της Ουγγαρίας από την οποία θα πραγματοποιούνται οι πληρωμές των ετήσιων αιτήσεων για πόρους από την Επιτροπή.

6. Ειδοσ των δαπανων και των εσοδων

Οι δαπάνες περιλαμβάνουν την επιστροφή των εξόδων ταξιδιού των συμμετεχόντων και ημερήσιες αποζημιώσεις, οργανωτικές δαπάνες που προκύπτουν από τα σεμινάρια και τις ανταλλαγές.

Όσον αφορά τα έσοδα, προβλέπεται στο κονδύλι 6091 η συνεισφορά της Ουγγαρίας για την κάλυψη του κόστους της συμμετοχής της. Τα έσοδα θα καταχωρηθούν στα κονδύλια για δαπάνες του εν λόγω προγράμματος και κατά περίπτωση στα σχετικά κονδύλια λειτουργικών δαπανών.

Τα αναμενόμενα συνολικά έσοδα αναφέρονται στο σημείο 7.4.

7. Δημοσιονομικεσ επιπτωσεισ

7.1 Μέθοδος υπολογισμού του συνολικού κόστους της ενέργειας για έκαστο οικονομικό έτος (σχέση μεταξύ μεμονωμένου και συνολικού κόστους)

Ο υπολογισμός βασίζεται στις ακόλουθες προϋποθέσεις:

- Η συνεισφορά της Ουγγαρίας στη χρηματοδότηση των δραστηριοτήτων που αναφέρονται στο πρόσθετο πρωτόκολλο της Ευρωπαϊκής Συμφωνίας υπολογίζεται σύμφωνα με την αρχή ότι η χώρα αναλαμβάνει η ίδια το κόστος της συμμετοχής. Το κονδύλι 6091 δημιουργήθηκε στην κατάσταση των εσόδων του προϋπολογισμού για το σκοπό αυτό.

- Βάσει του πρόσθετου πρωτοκόλλου της Ευρωπαϊκής Συμφωνίας με την Ουγγαρία, οι χρηματοδοτικές και δημοσιονομικές ρυθμίσεις για το εν λόγω πρόγραμμα έχουν ως ακολούθως: το κόστος υπολογίστηκε βάσει διαφόρων υποθέσεων σε σχέση με τη συμμετοχή σε 15 σεμινάρια και 20 ανταλλαγές κατ' έτος, περιλαμβανομένου του μέσου κόστους ταξιδιού ύψους 695 ευρώ από την Ουγγαρία στη χώρα της φιλοξενούσας διοίκησης, της διάρκειας των ανταλλαγών ή των σεμιναρίων και της μέσης ημερήσιας αποζημίωσης 146 ευρώ.

Βάσει αυτών των υποθέσεων, το συνολικό κόστος της συμμετοχής της Ουγγαρίας θα είναι 109.638 ευρώ κατ' έτος από τον εθνικό της προϋπολογισμό.

Από το προαναφερόμενο ποσό, το συμπληρωματικό κόστος διοικητικής φύσεως είναι 7.173 ευρώ κατ' έτος θα βαρύνει αποκλειστικά την Ουγγαρία.

Η Ουγγαρία θα καταβάλλει το 50% του εναπομένοντος ετήσιου κόστους της συμμετοχής της από τον εθνικό της προϋπολογισμό για το έτος 2001,.60% για το έτος 2002.

Σύμφωνα με τις τακτικές διαδικασίες προγραμματισμού Phare, το υπόλοιπο 50% θα καταβάλλεται από τις ετήσιες χορηγήσεις Phare της Ουγγαρίας για το έτος 2001, 40% για το έτος 2001.έτος 2002.

7.2 Κατανομή κόστους ανά δραστηριότητα

>ΘΕΣΗ ΠIΝΑΚΑ>

* αριθμός ανταλλαγών και σεμιναρίων στα οποία συμμετέχουν ετησίως τα κράτη μέλη με πληθυσμό παρόμοιο με της Ουγγαρίας

** 146 EUR/ημέρα (μέση ημερήσια αποζημίωση)

*** 695 EUR (μέσος όρος εξόδων ταξιδιού)

7.3 Λειτουργικές δαπάνες για μελέτες, εμπειρογνώμονες κλπ. που περιλαμβάνονται στο τμήμα B του προϋπολογισμού

Ουδέν

7.4 Χρονοδιάγραμμα για πολυετείς ενέργειες:

ΣΥΝΟΛΙΚΗ ΔΑΠΑΝΗ:

>ΘΕΣΗ ΠIΝΑΚΑ>

ΣΥΝΕΙΣΦΟΡΑ PHARE:

>ΘΕΣΗ ΠIΝΑΚΑ>

Συνεισφορά της Ουγγαρίας από τον εθνικό της προϋπολογισμό:

>ΘΕΣΗ ΠIΝΑΚΑ>

8. Μετρα για την καταπολεμηση τησ απατησ. αποτελεσματα των ληφθεντων μετρων

Όλες οι συμβάσεις, οι συμφωνίες και άλλες νομικές δεσμεύσεις της Επιτροπής προβλέπουν επιτόπιους ελέγχους από την Επιτροπή και το Ελεγκτικό Συνέδριο. Μεταξύ άλλων, οι δικαιούχοι των δράσεων είναι υποχρεωμένοι να υποβάλλουν εκθέσεις και ισολογισμούς. Κατωτέρω αναλύονται σε σχέση με το περιεχόμενό τους και την επιλεξιμότητα της δαπάνης σύμφωνα με το στόχο της κοινοτικής χρηματοδότησης.

Οι διατάξεις καταπολέμησης της απάτης των βασικών κεφαλαίων του προϋπολογισμού ισχύουν και για αυτό το κεφάλαιο προσαρμοσμένο στην περίπτωση της Ουγγαρίας.

9. Στοιχεια τησ αναλυσησ κοστουσ-αποτελεσματικοτητασ

9.1 Ειδικοί και ποσοτικοί στόχοι. πληθυσμός στον οποίο απευθύνεται η ενέργεια

Οι κύριοι στόχοι του προγράμματος είναι να συνεισφέρει στην επίτευξη υψηλού επιπέδου κατανόησης της κοινοτικής νομοθεσίας στον τομέα της έμμεσης φορολογίας, να εξασφαλίσει την αποτελεσματική συνεργασία μεταξύ των κρατών μελών και της Επιτροπής και να βελτιώσει τις διοικητικές διαδικασίες.

Το πρόγραμμα Fiscalis επιτρέπει τις ανταλλαγές υπαλλήλων που συμμετέχουν στην εφαρμογή της κοινοτικής νομοθεσίας και τη διοργάνωση σεμιναρίων.

Ο στόχος του ανοίγματος του κοινοτικού προγράμματος Fiscalis είναι να παράσχει στην Ουγγαρία τα ίδια οφέλη όπως στα κράτη μέλη της Ευρωπαϊκής Ένωσης που ήδη επωφελούνται από το πρόγραμμα. Ο στόχος για κάθε έτος είναι η συμμετοχή Ούγγρων υπαλλήλων σε κατά μέσο όρο 25 ανταλλαγές με την τοποθέτηση σε ένα από τα 15 κράτη μέλη και σε κατά μέσο όρο 15 σεμινάρια.

Η συμμετοχή Ούγγρων υπαλλήλων στα κοινοτικά δίκτυα θα συμβάλλει ουσιαστικά στην προετοιμασία της Ουγγαρίας για τη μελλοντική της προσχώρηση.

9.2 Παρακολούθηση και αξιολόγηση της δράσης

Οι διαδικασίες ελέγχου και αξιολόγησης που περιλαμβάνονται στο πρόγραμμα Fiscalis θα καλύπτουν και τους Ούγγρους συμμετέχοντες.

10. Διοικητικεσ δαπανες (Τομεασ ΙΙΙ, τμημα Α του προϋπολογισμου)

Η πραγματική κινητοποίηση των απαραιτήτων διοικητικών πόρων θα εξαρτηθεί από την ετήσια απόφαση της Επιτροπής σχετικά με την κατανομή των πόρων, λαμβανομένου υπόψη του αριθμού του προσωπικού και των πρόσθετων ποσών που εγκρίνονται από τη δημοσιονομική αρχή.

10.1 Επιπτώσεις στον αριθμό των θέσεων

>ΘΕΣΗ ΠIΝΑΚΑ>

10.2 Συνολικές δημοσιονομικές επιπτώσεις των πρόσθετων ανθρωπίνων πόρων

(σε ευρώ)

>ΘΕΣΗ ΠIΝΑΚΑ>

* Με τη χρήση υφιστάμενων πόρων που απαιτούνται για τη διαχείριση της ενέργειας (υπολογισμός βάσει του A-1, A-2, A-4, A-5, A-7).

10.3 Αύξηση λοιπών διοικητικών δαπανών ως αποτέλεσμα της ενέργειας

>ΘΕΣΗ ΠIΝΑΚΑ>

* Μέσο κόστος για αποστολή δύο ημερών δύο υπαλλήλων ανά έτος στην Ουγγαρία

** Συμμετοχή της Ουγγαρίας στις συνεδριάσεις SCAC

Οι παραπάνω δαπάνες θα καλυφθούν από τις εισπράξεις (άρθρο 4, παράγραφος 2, εδάφιο 3 του χρηματοδοτικού κανονισμού) της Ουγγαρίας (βλέπε σημεία 5.3 και 7.4 του δημοσιονομικού δελτίου).